La primera auditoria energètica s'havia de realitzar abans del 13 de novembre de 2016.
Posteriorment, s'ha d'actualitzar com a mínim, cada quatre anys a partir de la data de l'auditoria energètica anterior.
El termini per fer arribar a la Direcció General d'Energia, Seguretat Industrial i Seguretat Minera la comunicació conforme l'auditoria ha estat realitzada és de tres mesos a partir de la realització de l'auditoria energètica.
El Reial Decret 56/2016 recomana que les auditories energètiques es realitzin segons la norma europea EN-16.247, que detalla com obtenir les dades necessàries per tal d'auditar les tres tipologies d'instal·lacions consumidores:
L'ICAEN ha editat Quaderns Pràctics en la mateixa línia (Guia metodològica per a processos i edificis i Gestió de flotes de transport) que poden contribuir a obtenir propostes de millora en auditar aquesta activitat.
El BOE núm. 38 de 13 de febrer de 2016 publica el RD 56/2016, de 12 de febrer, pel qual es transposa la Directiva 2012/27 / UE del Parlament Europeu i del Consell, de 25 d'octubre de 2012, relativa a l'eficiència energètica, pel que fa a auditories energètiques, acreditació de proveïdors de serveis i auditors energètics i promoció de l'eficiència del subministrament d'energia.
L'esmentada disposició ha estat redactada pel Ministeri d'Industria, Energia i Turisme sense la participació del govern de la Generalitat de Catalunya, el qual ha manifestat la seva posició contraria a la norma en dos aspectes fonamentals,
Més enllà d'aquesta posició, el Departament d'Empresa i Coneixement facilitarà les obligacions de ciutadans i empreses concernits per l'esmentat Reial Decret, per la qual cosa ha elaborat aquesta nota informativa i els podrà assessorar en la implementació de les mesures d'estalvi i eficiència energètica que s'identifiquin en les auditories energètiques.
Habilitació de proveïdors de serveis energètics
Acreditació d'empreses de formació en auditoria energètica
L'Administració està obligada per la norma a realitzar l'auditoria energètica dels seus establiments?
Ni el RD 56/2016 ni la Directiva 12/2012/UE que transposa parcialment, obliguen la Generalitat de Catalunya a realitzar auditories energètiques de les seves dependències, ni aquesta pot instar l'Administració local a realitzar-les de manera obligatòria.
Per altra banda, la Generalitat de Catalunya sempre podrà decidir per a les seves dependències i durà terme les accions de promoció que cregui adients vers l'Administració Local, en el sentit de recomanar la realització d'auditories energètiques de manera voluntària, com a punt de partida per a millorar L'eficiència energètica en les Administracions Públiques de Catalunya.
Què cal entendre com a empresa o grup d'empreses?
S'ha d'entendre com a empreses o grup d'empreses, aquelles entitats que realitzin una activitat industrial, comercial o de serveis, amb independència de quin sigui el seu perfil de propietat.
Una empresa pública ha de realitzar auditoria energètica?
Si l'empresa pública acompleix els paràmetres de mida definits en l'article 2, caldrà que faci l'auditoria.
Hi haurà un llistat d'empreses obligades a realitzar l'auditoria energètica?
No hi ha un termini conegut, per a la publicació d'un llistat d'empreses obligades a la realització de l'auditoria energètica, en compliment dels preceptes de l'article 2.
Si una empresa forma part d'un grup internacional, com cal determinar si resta obligada a realitzar l'auditoria energètica en ser considerada gran empresa?
La consideració de gran empresa, s'ha d'estendre a l'àmbit internacional, o si més no a l'àmbit europeu, i l'auditoria s'haurà de fer d'almenys el 85% del consum final d'energia del conjunt d'establiments implantats a l'estat espanyol.
Quins sistemes de gestió energètica o mediambiental s'acceptaran per a donar acompliment a la norma?
Qualsevol dels sistemes de gestió energètica o mediambiental, certificats per un organisme independent que es basi en normes europees o internacionals serà acceptat, si inclouen una auditoria energètica feta amb les directrius mínimes que especifica l'article 3.3.
Quins consums energètics s'han d'auditar en els casos que una empresa tingui participacions variables en diverses empreses que formin part d'un grup?
El que cal discernir és si les empreses que es consideren, independentment de la seva participació accionarial, tenen la consideració de pertànyer a un mateix grup d'empreses o no.
Si és així, l'auditoria energètica s'ha de realitzar sobre el 85% del consum final d'energia conjunt del grup d'empreses.
En els cas d'una gran empresa amb multitud de centres en tot l'àmbit estatal, es pot fer un mostreig per donar acompliment a l'obligatorietat de fer l'auditoria energètica?
L'auditoria ha de ser com a mínim del 85% del consum final d'energia dedicat a l'activitat de l 'empresa en el conjunt d'instal·lacions d'aquesta en el territori estatal.
La norma determina directrius i continguts de l'auditoria, però no la sistemàtica utilitzada en la seva elaboració, per la qual cosa s'entén que ha d'ésser l'auditor/a qui ho descrigui i sigui capaç de justificar les hipòtesis, els resultats i els sistemes de càlcul i validació d'aquests.
Cal considerar el transport dins del consum final de l'empresa a l'hora de calcular el 85% a auditar?
El transport amb flota pròpia computa en el consum final d'energia de l'empresa sobre el que es calcularà el 85% motiu d'auditoria.
Si el transport és extern i no pertany a una empresa del grup empresarial, no computarà.
En aquest segon cas, l'empresa de transport haurà de veure si acompleix els criteris d'empresa amb obligació de dur a terme auditoria energètica, com empresa independent de la primera.
Els clients que estan de lloguer en una nau o oficines i no són propietaris de cap instal·lació però sí del consum, l'han d'aplicar a la seva auditoria o l'ha d'aplicar l'empresa propietària?
Una empresa, propietària o de lloguer en un edifici, si és gran, haurà de realitzar l'auditoria energètica del 85% del consum energètic de la seva activitat.
Una empresa de lloguer d'edificis, si és gran també l'haurà de fer pel 85% del consum final d'energia corresponent a la seva activitat.
Cal presentar l'auditoria energètica a l'Administració?
No cal lliurar a l'Administració l'auditoria realitzada, però s'ha de tenir disponible als efectes que sigui reclamada per aquesta.
A banda, es podrà lliurar a l'ICAEN si es demana el seu assessorament.
Referent a l'article 6, apartat 3, la comunicació en el termini màxim de tres meses des de la realització de l'auditoria, serà aplicable per a aquelles grans empreses que van fer l'auditora energètica amb posterioritat al 5 de desembre 2012 i abans de l'entrada en vigor del RD 56/2016?
Per tal que les grans empreses garanteixin l'acompliment de l'obligació de realitzar l'auditoria energètica que especifica el RD, si aquesta ha estat realitzada amb posterioritat a 05.12.12, requereix realitzar una comunicació mitjançant el formulari telemàtic d'aquest tràmit on cal especificar la data de realització d'aquella.
Les empreses que optin per l'alternativa d'aplicar un sistema de gestió energètica o ambiental segons l'article 3.2.b, com han de comunicar la realització de l'auditoria energètica?
Per a les empreses considerades com del grup de l'article 3.2.b. l'única documentació que es requereix realitzar una comunicació mitjançant el formulari telemàtic d'aquest tràmit afirmant al requadre a tal efecte a la pàgina 4 que es disposa d'un sistema de gestió certificat.
Bústia de contacte per a Informació sobre comunicació d'auditories, habilitació de proveïdors de serveis energètics i empreses de formació sobre auditoria energètica
No seran vàlids els certificats electrònics de persona física o certificats electrònics de representants legals de persones jurídiques diferents del de la Comunicació.
El tràmit es considera efectuat davant l'Administració en el moment que es registra la declaració a Canal Empresa.
Un cop enviat el formulari, Canal Empresa donarà un número d'identificació de la declaració i un número de registre d'entrada.
A més, es generarà un acusament de rebuda que es podrà descarregar en qualsevol moment des de La meva carpeta.